N á v r h

          Z Á V E R O V 

      Porady ekonomických ministrov
                                                     z.........................................2001

k návrhu na povolenie výnimky podľa § 45 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov pre VODOHOSPODÁRSKU  VÝSTAVBU, ŠTÁTNY PODNIK so sídlom v  Bratislave

Porada ekonomických ministrov

1. berie na vedomie
    predmetný návrh

2. odporúča
    predložiť materiál na rokovanie vlády SR

Ú v o d n é  s l o v o

k návrhu na povolenie výnimky podľa § 45 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov pre VODOHOSPODÁRSKU  VÝSTAVBU, ŠTÁTNY PODNIK so sídlom v Bratislave.
V predloženom materiáli navrhujem vláde Slovenskej republiky povoliť  výnimku podľa § 45 ods. 5 zákona č. 92/1991 Zb. o podmienkach prevodu majetku štátu na iné osoby v  znení neskorších predpisov pre VODOHOSPODÁRSKU VÝSTAVBU, ŠTÁTNY PODNIK so sídlom v  Bratislave na odplatný prevod 16 % obchodného podielu v spoločnosti SLOVAKIA EKOSPOL spol. s r.o., Bratislava za kúpnu cenu 674 674,- Sk na spoločnosť ReCon Projektentwicklungs - und Beteiligungsgesellschaft mbH, München.  Žiadosť o udelenie výnimky predložilo na MSPNM SR Ministerstvo pôdohospodárstva SR.
Obchodný podiel v  spoločnosti SLOVAKIA EKOSPOL spol s r.o., Bratislava získal  podnik VODOHOSPODÁRSKA VÝSTAVBA, ŠTÁTNY PODNIK Bratislava na základe uznesením vlády SR č. 672/1994 povolenej výnimky z § 45 zákona č. 92/1991 Zb. v znení neskorších predpisov na peňažný vklad 480 000,- Sk na založenie uvedenej spoločnosti. Podnik VODOHOSPODÁRSKA VÝSTAVBA, ŠTÁTNY PODNIK Bratislava je minoritným spoločníkom spoločnosti SLOVAKIA EKOSPOL spol s r.o., Bratislava so 16 % podielom na základnom imaní tejto spoločnosti, bez podstatného vplyvu na jej riadenie. Tento majetok sa stal pre podnik nepotrebným najmä z dôvodu, že nedošlo k naplneniu činnosti tejto spoločnosti podľa zámerov pri jej založení. Prevod obchodného podielu nebude mať žiadny dopad na funkčnosť podniku, pričom z prevodu získané finančné prostriedky by mali byť použité na splatenie záväzkov podniku.
Na kúpu obchodného podielu si uplatnil prednostné právo jeden zo spoločníkov spoločnosti SLOVAKIA EKOSPOL, s.r.o. Bratislava – spoločnosť ReCon Projektentwicklungs – und Beteiligungsgesellschaft mbH so sídlom v Mníchove, v súlade so spoločenskou zmluvou spoločnosti SLOVAKIA EKOSPOL, s.r.o. Bratislava. Prevod obchodného podielu schválilo Valné zhromaždenie   spoločníkov   spoločnosti   SLOVAKIA  EKOSPOL  spol  s r.o., Bratislava, uskutočnené dňa 4.11.1998. Na tomto Valnom zhromaždení bol schválený aj prevod obchodného podielu ďalšieho spoločníka spoločnosti, ktorým je Hydrostav, a.s. Bratislava, taktiež  na  spoločnosť  ReCon  Projektentwicklungs – und Beteiligungsgesellschaft mbH so sídlom v Mníchove. O prevode obchodného podielu spoločnosti   Hydrostav,  a.s. Bratislava  bola  už  podpísaná  zmluva  medzi   dotknutými spoločníkmi, a to dňa 4.11.1998. Táto zmluva však zatiaľ nebola zrealizovaná, lebo spoločnosť  ReCon  Projektentwicklungs – und  Beteiligungsgesellschaft mbH so v Mníchove podmieňuje jej realizáciu aj zrealizovaním kúpy obchodného podielu  podniku VODOHOSPODÁRSKEJ VÝSTAVBY, ŠTÁTNY PODNIK Bratislava, čím by sa predmetná spoločnosť stala 100 % vlastníkom spoločnosti SLOVAKIA EKOSPOL spol. s r.o., Bratislava.
Obchodný podiel VODOHOSPODÁRSKEJ VÝSTAVBY, ŠTÁTNY PODNIK Bratislava, v spoločnosti  SLOVAKIA EKOSPOL spol. s r.o., Bratislava vo výške 16 % vo finančnej hodnote 480 000,- Sk je navrhnuté predať za kúpnu cenu 674 674,- Sk. Výška kúpnej ceny bola dohodnutá medzi spoločníkmi. 

2

Kúpna cena predmetného obchodného podielu je zabezpečená oznámením zo  dňa  14.5.2001 o obmedzení disponovania penažných prostriedkov vo výške 674 674,- Sk v  peňažnom ústave HypoVereinsbank Slovakia a.s., Lazaretská 24, Bratislava na účte číslo 2707195 majiteľa spoločnosti  ReCon  Projektentwicklungs – und Beteiligungsgesellschaft mbH so v Mníchove, vedenom v materskej spoločnosti Bayerische Hypo-und Vereinsbank AG, Mníchov.